Proxenia

In Graecia antiqua proxenia (προξενία) erat officium proxeni (πρόξενος), id est eius qui in  civitate quadam civium alterius civitatis velut patrocinio fungebatur atque res eorum curabat, praesertim in iudiciis si necesse foretAeschylus, Supplices 418-20, 490-1, 917-21. Aeschines, Contra Ctesiphontem 42-3. Demosthenes, In Midiam 50 et 200.. Ita exempli gratia Cimon atque post eum CalliasXen., Conv. VIII,39. cf. Herodotus, Calliope 85. et post intervallum AlcibiadesThucydides VI.89 et VIII.6.3. Plutarchus, Alcibiades 14 proxenus Lacedaemoniorum Athenis fuit. Saepe per illas necessitudines consilia civitatum quoque movere poterant in qualemcumque  partemThucydides II.85.5ː Nicias, proxenus Atheniensium in Creta. Necnon ibidem II.29ː Nymphodoros Abderita, Atheniensium proxenus factus, societatem Odrysarum regis eis conciliavit. Vide etiam ibid. III.2.3 proxenos Atheniensium apud Mytilenas et III.52.4 Lacon proxenus Lacedaemoniorum apud Plataeenses et III.70.3 Pithias proxenus Atheniensium Corcyrae, et V.59.5, V.76.2 etc. Xenophon, Hellenica, I.1.35ː Clearchus proxenus Spartanus Byzantiorum. Quarto saeculo Demosthenes Thebanorum proxenus ab Aeschine dicebaturDe falsa legatione 143..

Nonnumquam etiam civis peregrinus proxenus honoris causa creari poterat atque publice ob merita sustentabaturDemosthenes, Adversus Leptinem 132-3.. Ita secundum Diogenem LaertiumVita Xenophontis 8. Vide etiam Eduardus Delebecque, Essai sur la vie de Xénophon p.191. Lacedaemonii Xenophonti apud se exsulanti proxeniam contulerunt ut quinto saeculo Athenienses Pindaro poetae quod Athenas 'Graeciae praesidium' appellassetIsocrates, De permutatione 166..

Quod aevo antiquo proxeni faciebant hodie faciunt qui plerisque linguis EuropaeisFrancice, Hispanice, Theodesce, Lusitanice, Italiane etc. et Anglice. consules dicuntur nec quicquam tamen commune cum consulibus Romanis habent.
Notae

 Plura legere si cupis 
Dominique Lenfant, "Le rôle de la proxénie dans les relations diplomatiques entre Grecs et Perses", Ktèma, 2016ː 275-287
S. Perlman, "A Note on the Political Implications of Proxenia in the Fourth Century B. C.", The Classical Quarterly, 1958ː 185-191

Categoria:Graecia antiqua
Categoria:Diplomatia

fr:Proxène
it:Prossenia